Recommended byColombia
635 ఎపిసోడ్‌లో హైలైట్స్‌..
కార్తీక్,మౌనితలు కారు దగ్గర కూర్చుని.. దీప అన్న మాటలను తలుచుకుంటూ ఉంటారు. మౌనిత ఆవేశంగా.. ‘నువ్వు ఎందుకు అలా దీపని వదిలేస్తావు? హిమ నా కూతురు లాంటిదే అని అది చెప్పుకుంటున్నప్పుడు లాగిపెట్టి ఒకటి కొట్టాల్సిందిగా నువ్వు? అయినా ఆ దీప నీ మనసు గెలుచుకోవడానికే అలా నాటకాలు ఆడుతోంది. లేదంటే ఇప్పటిదాకా హిమ ఎలా చదువుతుందని ఎప్పుడైనా చూసిందా?’ అంటూ అరుస్తుంది. వెంటనే కార్తీక్ ఆవేశంగా... ‘హిమ దాని కూతురేంటీ? ఇంకో సారి అలా మాట్లాడకు నువ్వు ’ అంటూ ఫైర్ అవుతాడు. వెంటనే తనే మాట్లాడుతూ.. ‘నీలానే దీప కూడా నీ గురించి అనుకోవచ్చుగా..? హిమ మీద నీకు ఎందుకు ఉన్నట్టుండి శ్రద్ధ వచ్చిందీ అని?’ అంటూ రివర్స్‌లో ప్రశ్నించడంతో మౌనిత కంగుతింటుంది.
‘ఇది దీప ఉద్దేశమా లేక నీదా? అసలు ఇదంతా కాదు కార్తీక్ ఆ వంటలక్క అంతకుముందు ఎప్పుడైనా హిమ కోసం పట్టించుకుందా? లేదుగా.. మనం ఎంటర్ అయ్యేసరికి ఇలా బిల్డప్ ఇస్తోంది’ అంటుంది బాగా ఎక్కిస్తుంది. సౌందర్య టెన్షన్ పడుతూ ఉంటుంది. ‘అసలు ఎందుకండీ మన పెద్దరికం..? దీప బాధలను చూడ్డానికా? చెట్టుకొకరు పుట్టకొకరు అయిపోయారుగా అంతా.. అందరినీ పిలిచి.. అన్ని నిజాలు చెప్పేస్తానండీ.. ఏది అయితే అది కానీయండీ’ అంటుంది భర్త ఆనందరావుతో ఆవేశంగా.. సరిగ్గా అప్పుడే హిమ వచ్చి.. ఏం చెప్పాలని నాన్నమ్మా? చెప్పు.. అంటుంది. సౌందర్య తడబడుతుంది. ‘ఏదైనా చెప్పాలంటే తడబడకూడదు నాన్నమ్మా.. చెప్పెయ్యాలి.. నేను చూడు ఇంత చిన్న పిల్లని ఎలా చెప్పేశానో..’ అంటుంది.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
‘ఏం చెప్పావే?’ అని అడుగుతుంది సౌందర్య హిమని. ‘అదే నాన్నమ్మా.. డాడీని పెళ్లి చేసుకోమని అడిగేశాను. కొత్త అమ్మని చూసి చెబుతానని చెప్పేశాను’ అంటుంది హిమ నవ్వుతూ.. సౌందర్య, ఆనందరావులు షాక్ అవుతారు. సౌర్య ఒక చోట తన ఫ్రెండ్స్ ఆధ్యను, వాళ్ల అమ్మ(పోలీస్ ఆఫీసర్)ను కలుసుకుంటుంది. ‘మా నాన్నను వెతికి పెట్టండి.. మా అమ్మ కోసం మా నాన్నను కనిపెట్టండి.. ఇప్పటిదాకా మా నాన్నని నేను చూడలేదు’ అంటూ తన బాధనంతా ఆమెకు వివరిస్తుంది.
Read also: ‘కోయిలమ్మ’ సీరియల్ : అమర్‌కి ధైర్యం చెప్పిన రమేష్ చంద్ర! ‘2 రోజులు ఓపిక పట్టు’
దాంతో ఆ పోలీస్ ఆఫీసర్ మీ నాన్న గురించి తెలుసుకోవాలంటే మీ ఇంట్లో రేషన్ కార్డ్ కానీ.. మీ నాన్న ఫొటో కానీ తీసుకుని రా. మీ నాన్నని నీకు అప్పగించే బాధ్యత నాది’ అని చెబుతుంది. దాంతో సౌర్య హ్యాపీగా ‘ఇంట్లో రేషన్ కార్డ్ ఉంటుంది మేడమ్ నేను తీసుకొని వస్తాను’అంటుంది. దీప ఇంట్లో సౌర్య కోసం వెతుక్కుంటూ టెన్షన్ పడుతుంది. సౌర్య నడచుకుంటూ వస్తూ.. తండ్రి కోసం ఆలోచిస్తూ వస్తుంది. ఓ సందు దాటుతున్న సమయంలో ఓ కారు వచ్చి సౌర్యను గుద్దేస్తుంది.
Read also: ‘మౌనరాగం’ అక్టోబర్‌ 25 ఎపిసోడ్‌ : అంకిత్‌కి అద్భుతమైన అవకాశం! అత్తంటికి లక్కీ..
కమింగ్ అప్‌లో...
కార్తీక్ ఆవేశంతో దీప మీద ఫైర్ అవుతాడు. ‘నీకు బుద్ధి ఉందా? మనిషివేనా నువ్వు. పసిదానికి మనసుతో అలా ఆడుకుంటావేంటే? పాపం ఆ వెర్రిది నాన్నా నాన్నా అంటూ కలవరిస్తూ రోడ్లు పట్టుకుని తిరుగుతుందే మెంటల్ దానా..’ అంటూ కోప్పడతాడు. దాంతో దీప చాలా సంతోషంగా నవ్వుతూ.. ‘కానీ మీలో ఇవాళ అచ్చమైన కన్నతండ్రి కనిపిస్తున్నాడు డాక్టర్ బాబూ’ అంటుంది. ‘హా.. కనిపిస్తే కనిపించనీ..’ అంటూనే షాకింగ్‌గా ఒక్కనిమిషం ఆగి ‘ఏంటీ?’ అంటాడు. ‘మీకు తెలియకుండానే మీలోని తండ్రి మనసు స్పందించింది. మీ కన్న కూతురు రోడ్ల మీద పిచ్చిదానిలా తిరుగుతుంటే మీ తండ్రి మనసు బాధపడుతుంది’ అంటుంది దీప. కార్తీక్ అలానే ఉండిపోతాడు. కార్తీకదీపం కొనసాగుతోంది. మరిన్ని వివరాలు తరువాయి భాగంలో చూద్దాం!